Morsjøen

Morsjøen er en innsjø som ligger 442 moh på grensen mellom Melhus og Skaun kommune i Trøndelag. Morsjøen deles i Stor og Litj Morsjøen, disse deles av elva Vaula som er ca 200 meter lang. Elva Mora som renner ut av Morsjøen ender opp i Laugen i Skaun. Morsjøen og Moravassdraget var regulert i forbindelse med uttak av tømmer i begynnelsen av 1900 tallet. Dette ble igangsatt av Christian Thams. Man kan fortsatt se restene etter dammen ved utløpet i Mora. Fiske er ikke regulert og innsjøen huser ørret og røye. Morsjøen ligger i friluftsområdet kalt Jårakjølen.

Referanser 

Innsjøer i Melhus
Innsjøer i Skaun